
Maiorescu la Cernăuţi” 


În acelaş an, 1863, când la laşi, în urma sosirii lui Ma- 
iorescu dela Berlin, se constitue cercul literar „Junimea”, la 
Cernăuţi „Reuniunea română de leptură”, club de cetire, în- 
îiinţat la 1862, se transiorma în „Soţietatea p. literatura şi cul- 
tura română în Bucovina”; care însă, întârziind aprobarea noi- 
lor statute, începu să activeze abia din 1865, în urma adunării 
generale dela 11/23 lan. O 'deschidea, cu un mare discurs, Geor- 
ve Hurmuzachi, în calitate de vicepreşedinte,iar procesul verbal, 
„protocolul” adunării îl găsim apoi în nr. 1 al revistei lunare 
„Fcaia Soţietăţii pentru literatura şi cultura română în Buco- 
vina” care apăru la | Martie 1865, adecă exact cu doi înainte 
de apariţia n-rului 1 al „Convorbirilor literare”. 

lată deci o activitate paralelă în cele două capitale de 
provincie — şi totuşi era un pronunțat antagonism între Iaşul 
şi Cernăuţul cultural. Căci la Cernăuţi stăpânia rătăcirea îilo- 
logică a lui Pumnul, veneratul, marele G. Lazăr al Bucovinei 
—— şcoală reprezentată îndeosebi prin |. G. Sbiera, redactorul 
Foii dela lulie 1866, în locul decedatului Ambrosie Dimitroviţă. 
Era limba aceea greoaie, pedantă, urită, purismul românesc, 
falsul analogism, care fabrica la cuvinte noue cu sufixele -văr, 
-țiv, -mânt şi îndeosebi -ciune şi care cu toată pretenţia de a 
îi pur românească, e nemţească prin însaşi tendenţa de a fa- 
brica la termini tehnici, traduceri 'de abstracţiuni germane, şi 
nemţească prin structura frazei. 

În necrologul ieromonahului Porfirie Dimitroviţă (Dimi- 
crovici, preot cu bogate cunoştinţe fitologice, lexicograf), cetim 
despre acest „veneravăr părinte” că se distingea prin „cărăc- 
tirul” său nepretensivăr, prin amicăveritatea sa, prin omenitate 
şi amore creştină, răbdare neînvensiveră, iar căpăcitatea sa 


*) Comunicare prezentată la Institutul de literatură dela Universi- 
tatea Cernăuţi în 16 Mai 1940. 

s'a proarătat prin studiile sale escelinte. kepăusatul şi-a răidi- 
cat un monurmânt netrecățiv”, 

lar Vasile Burlă, filolog de meserie, vorbeşte despre „rasa 
miedățereună” (mediterană) şi de „fermuriciunile străncepu- 
tule” (terminaţiunile străvechi, uranfăgliche Endungen). 

kRătăcirea pumnulistă a fost aspru criticată de Maiorescu 
(în studiul Limba română în jurnalele din Austria), dar şi de 
un colaborator al „Foii”, poetul Dim. Petrino, în broşura sa 
Puține cuvinte despre coruperea limbii române în Bucovina. 

Dar Petrino nu e singurul colaborator care desaprobă 
pumnulismul; alături de el, fraţii George şi Alecu Hurmuzachi 
scriu o limbă model, la nivelul limbii literare de astăzi. Fi scriu 
deci: naţionalitate (nu „năciunălătate”), element (nu „elemânt”), 
speranţă (nu „sperânţă”), limba maternă (nu „mămească” cum 
zicea Pumnul). 

Și iată-l întâia oară pe Maiorescu la Cernăuţi, în paginile 
„Foii” pumnuliste când, la 1866, dânsul işi publică luminoasa 
broşură îndreptar Despre scrierea limbii române. U. Furmu- 
zachi o apreciază cu însuileţire, zicând: „O carte de un merif 
ştiinţific (mu „ştiinţial”) ca aceasta este în ochii noştri o faptă 
patriotică mult mai mare, mai folositoare şi mai lăudaveră 
decât sute de cuvântări politice, pamflete şi articole politice, 
în cari vedem astăzi absorbit mai tot spiritul şi toate pute- 
rile claselor înfeleginte ale poporului român de peste hotare”. 
Dacă în textul acesta s'au strecurat totuşi două pumnulisme, 
e foarte probabii că ele se datoresc numai redactorului Sbiera, 
dupăcum s'ar putea ca tot acesta să fie vinovat şi de pumnu- 
lismele îilologilor Vasile Burlă şi Pavel Paicu, cari ulterior vor 
îace parte din grupul bucovinenilor dela „Juniimmea”, alături de 
poeţii Petrino şi Samson Bodnarescu, amândoi apreciaţi de 
Maiorescu*). 

Dar înfrângerea pumnulismului, pregătită de fraţii Hur- 
muzăcheni, a desăvârşit-o acela, care era colaboratorul ce! mai 
ilustru şi al „Convorbirilor” şi al „Foii Soţietăţii”, — Alsc- 
sandri, prin protestul său împotriva îndrăznelii lui Sbiera ds 
face „îndreptări” până şi în manuscriptele lui, protest, prece- 
dat 'de altă lovitură, aceasta de moarte, aplicată „ciunismului” 
bucovinean chiar în paginile „Foii”, unde, la 1867, apăru co- 
media lui Alecsandri Millo director, în care se cântă „marss- 
lieza ciuniştilor”: 

Vivat sacr' apariciune 
A lui nenea Ciune, 

Ce-a adus deşteptăciune 
La-a noastră năciune**). 


*) V. articolul lui G. Tofan cu prilejul jubileului „Convorbirilor [i- 
terare”, în „Junimea literară”, anul III (1906) nr. 6 si Liviu Marian, „Bu- 
covinenii dela „Junimea” din laşi”, („Jun. lit.”, anul VI, nr. -—2). 

**) V. Victor Morariu, „Foaia Societăţii pentru literatura şi cultura 
română în Bucovina”, 1932, 11 şi rev. „Făt-frumos” VII 1932, 31. 

Ba, la 1871, Millo director, în carne şi oase, apăru chiar 
e] pe scena din Cernăuţi, jucat de însuşi Millo; publicul râdea 
acum de bietul „ciune”, a cărui soartă, ajunsă ridicolă, de aci 
înainte era pscetluită. 

În urma conflictului cu Alecsandri şi a broşurii lui Pe- 
trino, s'a ridicat în comitetul „Soţietăţii” chestiunea reformării 
revistei, în velderea căreia s'a ales o comisiune. Fireşte, |. (i. 


Dr. Gheorghe Popescu (Albescu) cf. pag. 83 


Sbiera reiuză să facă parte din ea — iar rezultatul fu apunerea 
„Foii” (1869) — rezultat negativ, care totuşi însemna biruinţa 
lui Maiorescu la Cernăuţi. 


Dar rostul comunicării de îaţă este să insiste asupra pre- 
zenţei fizice a lui Maiorescu în capitala Bucovinei, cum ne-o 
arată cele două volume de Însemnări zilnice, publicate de d. |. 
Rădulescu-Pogoneanu. Aceasta n'a fost decât întâmplătoare 
şi îndeosebi n'a avut de a face cu interesele literare. La Cer- 
năuţi s'a oprit de câteva ori doar Maiorescu călătorul, în trea- 
căt, şi a mai venit şi M. avocatul, acesta (dupăcum vom vedea 
totuşi pentru un interes superior naţional. 

ncepem şi aice cu o constatare negativă. La data de 
2/15 Iulie 1871 Maiorescu nu e între oaspeţii serbării naţionale 
dela Putna, pentru care osteniseră Eminescu şi Slavici şi T. V. 
Ştefanelli şi atâta tineret însufleţit. Însemnările nici n'o înre- 
gistrează. 

Dar apoi, din Cernăuţi, îi scrie, la 19 April (1 Mai) 1974, 
lui Eminescu la Berlin, rugându-l din nou să-şi ia doctoratul, 
pentru a îi numit profesor suplinitor de filosofie la Universi- 
tatea din laşi”), 

E o perioadă în care Însemnările prezintă o lacună: o 
singură pagină de însemnări din 1874, după care urmează ime- 
diat Februarie 1876. Dar chiar din acest an 1876 datează o în- 
semnare de interes intim, dar şi literar. Cetim la pag. 254 din 
vol. I: „Duminică 6/18 lunie plecat, dar din cauza inundaţiilor 
inapoiat, apoi Marţi pornit şi în sfârşit Vineri seara ajuns, în 
Berlin” ... Pleca la Berlin în urma recentei numiri ca agent di- 
plomatic al României. Dar în călătoria aceasta, iată ce-a in- 
tervenit: „Timp ca de vis în Cernăuţi, în călătorie, petrecut 
12 ore, dela 3 dimineaţa până la 3 după prânz, în frumoasa 
cameră mare cu balcon (Nr. 3) a otelului Weiss”. O notă în 
subsol ne informează: „Urmează patru strofe de câte 6 versuri 
ale unei poezii în limba germană, cu data „Czernowitz**) 11/22 
juni 1976”... Poezia indicată astfel şi purtând data aceasta o 
găsim în placheta T. Maiorescu, Gedichte, publicată recent de 
d. |. E. Torouţiu, — poezie în care M. cântă fericirea ce i-a dă- 
ruit-o femeia iubită: 


Als ich dich wieder sah, war's klar: 
Das Hochste, was uns je beschieden, 
Mir bot es deine Liebe dar: 

Der regste Gaist, des Herzens Frieden, 
Der Sinne endlose Begier 

War wunderbar vereint in dir. 


Încât suntem lămuriți asupra acelui „vis” de 12 ore, trăit 
aievea în camera otelului, care astăzi e Palatul Naţional din 
Piaţa Unirii. 

Tot în trecere prin Cernăuţi îl găsim apoi în Sept. 1877, 
când notează: „Miercuri 7/19 Septemvrie 1877. larăşi în Bu- 
cureşti. Sâmbătă Cernăuţi, grea călătorie cu Miie, Baby şi 
Marița”. Era Mite Kremnitz, soţia cumnatului său Wilhelm, 
cu copilul ei şi cu servitoarea — în drum spre Berlin — Mite, 
de care îl lega o puternică afecţiune. 

Ziceam că la Cernăuţi ne venia adese îndeosebi Maiorescu 
avocatul, şi anume pentru un proces „de caracter naţional: în- 
sărcinarea din partea guvernului român de a duce la capăt 
juridiceşte, vânzarea drepturilor Statului român asupra unor 
moşii din Bucovina aparţinând unor mănăstiri din Moldova, 


*) Ci. |. A. Rădulescu-Pogoneanu, Studii 1910, 54 şi urm., apoi Leca 
Morariu, Eminescu lu... Techirghiol 1932, 1—8 şi Leca Morariu, Emi- 
iai ie d 9—10 — precum şi Î. E. Torouţiu, Studii şi documente lite- 
rare IL le 


**) Însemnările sunt scrise în mare parte nemţeşte. 

moşii asupra cărora ridica pretenţii în faţa tribunalelor au- 
striace Patriarhia din Constantinopole. Această însărcinare (îl) 
obliga pe Maiorescu de a se duce des la Cernăuţi”. Aşa ne lă- 
mureşte introducerea la vol. II al Înseranărilor, pag. XLIV. Şi 
iată 'deci la 28 lan./9 Februarie 1883, notiţa: „la ora 3%/+ după 
prânz am sosit la Cernăuţi. Hotel Weiss... Seara, la Nicolae 
Hurmuzachi. Prezentat soţiei sale, paralizată, foarte plăcută*)”. 
Pe Nic. Hurmuzachi, frate mai puţin cunoscut al marilor (ăeorge 
şi Alecu, îl mai găsim amintit la 1875, a doua zi de Crăciun, la 
Bucureşti, în vizită la Maiorescu, împreună cu baronul Alex. 
Petrino, „fost ministru austriac” şi cu Victor de Styrcea, la 
care Maiorescu relevă „încântătorul cântat la piano” (Însemn- 
nări vol. |, pag. 237). Dar care era rostul vizitelor acestora? 
Ni-l lămureşte aceeaşi introducere la vol. I: „În această în- 
sărcinare e de relevat grija lui Titu Maiorescu şi neobosita 
osteneală ce-şi dă spre a face ca acele moşii din Bucovina să 
încapă în mâinile unei respectate familii româneşti, a Hurmu- 
zăcheştilor, aceea la care, cu opt ani înainte, în chiar ziua când 
fusese numit întâia oară ministru, venise el însuşi să ia să expe- 
dieze la Bucureşti preţioasele documente prin care a pus te- 
meiul marsi Colecţiuni Hurmuzachi” (pag. XLIV—XLV). Deci 
o vizită a lui Maiorescu la Cernăuţi, la 7 April 1874, ziua nu- 
mirii sale la ministerul Cultelor (v. Soveja, Titu Maiorescu, 
pag. 78), vizită neînregistrată în Însemnări, cari lipsesc pentru 
anii 1873 şi 1874. 

La 29 lan./10 Fevruarie 1883, Maiorescu e la N. Hurmu- 
zachi, la masă. „Acolo (deocamdată la vizită) bătrâna baro- 
neasă Petrino (soţie a fostului ministru, Franceză), fratele ba- 
ronului Styncea, domnul V. Maniz din Cârlibaba-lacobeni (cu 
soţia lui şi 17 copii, între aceştia de 4 sau de 5 ori gemeni), 
baron Mustaţă (conşcolurul lui Circa), bătrân şi urît la faţă, 
un original viu, de om entusiasmat pentru natură, contra chel- 
nerilor, a poeziei şi a oricărei arte, pasionat vânător şi cutreie- 
rător prin Carpaţi. Frate-său împuternicit al Patriarhiei”. 

E straniu însă apoi că, în aceeaşi zi, M. notează: „a venit 
iarăşi plicticosul scaiu Hurmuzachi”, care îl ia la teatru. A 
doua zi, toată, iar cu Hurmuzachi, dar şi la... „România jună” 
„unde toţi studenţii români erau prezenţi şi mi-au ţinut o scurtă 
cuvântare şi (mi-au făcut) ovaţiuni, apoi prânz, la ora 2, la 
Hurmuzachi, tratative cu baron N. Mustaţă şi acord. — La 
numele „România iună”, nota în subsol rectifică: „Deprins cu 
numele societăţii studenţilor români de la Viena, îl scrie pe 
acesta în loc 'de „/unimea”, cum se numia societatea celor din 
Cernăuţi”. Într'adevăr, raportul anual al soc. „Junimea” pe 
anul 19882/83 înregistrează vizita ilustrului oaspe, adus de dl. 


*) Baronesa Natalia Stârcea. 

baron Hurmuzachi în „cabinetul” societăţii, care pe atunci era 
adăpostit în palatul Reşedinţei Mitropolitane. Maiorescu le a- 
ducea J/unimenilor şi din publicaţiunile Academiei Române, fapt 
care ar dovedi că vizita aceasta n'a fost simplă improvizație. 

Însemnarea din 30 lan./11 Febr. 1983 continuă: „Seara 
dela S—ll!/ la bătrânul baron Petrino, însurat cu o soră a 
Hurmuzăcheştilor”. Era baronul Petru Petrino-Armis, căsătorit 
cu Eufrosina Hurmuzachi. Cetim mai Ideparte, în parenteză: 
„Unul din fiii lor era decedatul poet decăzut Petrino”, ia: 
apoi e vorba de un al doilea fiu şi de două fiice. „Mai era şi 
văduva lui George Hurmuzachi, o bătrână plăcută, a! cărei fiu 
a fost prefect*) de Suceava ...” E vorba de Eufrosina Flondor, 
mama celui de-al doilea Eudoxiu (Doxuţă) Hurmuzachi. 

Luni 31 lanuarie/12 Fevr. 1883: „... tratat iarăşi cu Hur- 
muzachi. ... Vizită la baronul Alexani, prezidentul ţării; la 
mitropolitul Moraru'”'**), deci la marele Silvestru, unde însă 
oaspele — şi ne pare straniu şi aceasta — nu relevă decât, în 
parenteză: „sală frumoasă, cu coloane de alabastru negru şi 
pereţii cu plăci de lemn”. 

În sfârşit, la 1/13 Fevruarie, plecarea la Bucureşti, după 
„întoarcerea vizitei de către prezidentul ţării, baronul! Alesani” 
— politeţă datorită negreşit îndeosebi fostului ministru. 

Îl însoțesc în compartiment, până la Ițcani, baronul Styrce. 
şi bătrânul baron Mustaţă, reprezentantul Patriarhiei. 


Dela Bucureşti urmează telegrame cătră Hurmuzachi, iar 
la 13/25 Fevr. soseşte iar la Cernăuţi, „primit de Hurmuzachi”. 
„Noaptea între 2 şi 5, scris ministrului Sturdza, în afacerea 
vânzării moşiilor (mănăstirești), studenţilor din Viena pentru 
Almanah, celor din Cernăuţi pentru trimiterea publicațiilor A- 
cademiei noastre ş. a. m. d..... 

La 14/26 Febr., la Hurmuzachi, la prânz şi seara. „Acolo 
v. Umlauff şi Victor Styrcea. Seara, cu Umlauif si doamna 
Hurmuzachi citit traducerea acesteia a „Legendei Rândunicăi”. 
După aceea, el şi Victor Styrcea nc-a citit din foarte simplele 
-drăguţe-nostime  „Sommermăchen” den Baumbach”. lată-l 
ceci în această distinsă societate pe celalalt Victor, Umlaufi, 
poetul bucovinean şi talentatul traducător al lui Alecsandri, pe 
care de curând ni l-a evocat distinsul nostru cercetător Dr. FE. 
|. Păunel***). D-sa insistă şi asupra raportului de prietenie care 
ne interesează aice, zicând: „Victor Umlaufi starb am 26. Sep- 
tember 1887 in Czernowitz—Cernăuţi, wo er seinen Urlaub im 


*) Cf. Filimon Taniac în „Făt-Frumos” 1940, 27. 
**) Sublinierea e a noastră, nu a lui Maiorescu. 
***) Eugen I. Păunel, Viktor Umlautt von Frankwell, Ein unbekannter 


Bukowinaer Dichter und Alecsandri-Uebersetzer, Extras din  „Sidost- 
deutsche Forschungen”. 

Hause des ihm innig befreundeten Baron Nikolaus Hormu- 
zachi verbrachte”. 

Cum Umlaufi a lăsat în urma sa o întreagă colecţie de 
traduceri din Alecsandri, din care nu lipseşte Legenda Rându- 
nicei, e evident că'n însemnarea lui Maiorescu, citată mai sus, 
trebuie să cetim „acestuia”, nu „acesteia”. 


Pe ziua de 14/27 Febr. 1883, M. notează: „Dineu la ba- 
ronul Petrino, de la 3—6:/2. Eternele idesbateri cu Dr. Kiesler”), 
Dr. Roth**), baron lon Mustaţă şi slubul Hurmuzuchi, care, 
când e să se decidă, te lasăm drum”.— Seara, quartet clasic cu 
V. Styrcea (violină, director Hrymala***), cello — autodidact 
excelent — v. Dusinkiewicz, îuncţionar la prezidenţia ţării, dr. 
în drept) până la 12!/2 noaptea”. (Aci, sublinierile sunt chiar 
ale lui Maiorescu; ele îl privesc pe Basil Ritter von Duzinkie- 
wicz, adevărat artist la violoncel, dar ulterior faimos „căpitan 
districtual”, prefect de Suceava, combătut energic de parohul 
dela Pătrăuți pe Suceava Constantin Morariu pe tema dreptu- 
lui limbii româneşti şi de ziarul naţionalist „Patria”, care avea 
rubrica permanentă Din puşulâcul lui Duzinkiewicz). 

Miercuri în 16/28 Febr., la Hurmuzachi, continuă „inter- 
minabilele desbateri”. Dar ceea ce urmează acum, prezintă şi 
mai mare interes: „Seara la Sbiera, discutat amănunţit ma- 
nuscriptul dela Voroneţ. (7 copii, mizerie, fără perdele (la te- 
restre), puţine paturi”. 

Maiorescu la Sbiera — cei doi antagoniști, „Convorbirile” 
si „Foaia Societăţii”, faţă'n faţă! 

Căci Sbiera a rămas până la sfârşit pumnulist. Totuși 
Nimic din antagonismul acesta nu transpiră în însemnările a- 
cestea şi nici nu vor fi fost abordate chiar cu aşa prilej diver- 
genţele de vederi filologice. În schimb, î! vedem pe Maiorescu 
impresionat de nevoile cu care lupta cel ce şi-a legat numele 
de editarea Codicelui Voroneţean. „Sbiera (bolnav de reuma- 
tism, sărac şi în mizerie), este acum profesor titular la Uni- 
versitate, are ca atare 1800 de fiorini pe an (din care se reduc 
vre-o 50 de fiorini, ca impozit pe venit) + 400 de fiorini adaos 
de activitate, un îel de diurnă. Din cinci în cinci ani, adaosul 
se măreşte cu câte 200 de fiorini, astfel încât între al 25-lea 
şi al 30-lea an de serviciu salariul său maxim este de 2800 
de fiorini. Cu asta, după 30 de ani de activitate salariul plin ca 
profesor (alţi funcționari după 40 de ani de activitate). (Pentru 
pensie se reţine în întâiul an 1/3 din salariul anual, odată pentru 
totdeauna, după aceea nu se mai reţine nimic). Taxele pentru curs 


*) avocat, citat adese. 

**) Josef Roth, avocat faimos, cunoscut şi ca apărător în proce- 
sul „Arboroasei”. 

*%**) recte Hrymali. directorul scoalei societăţii filarmonice (Mu- 
sikversin) Cernăuţi. 

ale studenţilor, şi anume: pentru o oră pe săptămână, îiorin pe 
semestru. El ţine curs 5 ore pe săptămână, are deci de fiecare 
student 5 fiorini pe semestru, deci 10 fiorini pe an. Dar toți stu- 
denţii săi sânt săraci, deci |urmează cursurile lui] gratis. (Pe 
lângă el, profesori cu salariu de ministru, de ex. rectorul Klein- 
wăchter 3000 de îiorini”). Aice o notă în subsol ne trimite la 
Studii şi documente literare de Torouţiu, vol. III, pag. 116 sa,, 
unde e publicată o scrisoare a lui Sbiera cătră Maiorescu, cu 
informaţiuni biografice despre Eminescu. 

Dar cea mai interesantă încondeiere e cea din 18 Fevr./2 
Martie 1883, evocându-ne unul din frumoasele aspecte ale stră- 
daniilor culturale arborosene. 

„Aseară, teatru de diletanţi al societăţii românești de 
aici, într'o sală a otelului Moldavia, în etajul |. Tânărul jurist 
Flondor dirija orchestra (tânăr simpatic, svelt), un frate mai 
mic toba mare (nostim de tot), alţi şcolari şi studenţi celelalte 
instrumente, v. Onciu îlaut, gentilul.... violoncel, un mic şi în- 
cântător băiat Isopescu violină ş. a. m. d. Locuri vre-o 200, 
sala tixită (a 70 de crăițari, dar numai cu invitaţie, nu putea 
intra ori-cine). Era acolo toată lumea mare şi mijlocie din Cer- 
năuţi: al-de Petrino, al-de Styrcea, Christe, contesele Logo- 
theti-Popovici, arhimandritul Ciupercovici ş. a. m. d. Totul 
sub conducerea predicatorului Catedralei |metropolitane] loan 
Procopovici (Român, care, conform concursului, predică ru- 
teneşte, de la întocmirea lui Hakman). 

— S'a jucat Drumul de fier, aşa ş'aşa; dar Florin şi Flo- 
rica, admirabil de bine şi, în cea mai mare parte, inteligent. 
Remarcabil comic un domn... (care juca pe bâlbâitul Coli- 
vescu), excelentă, şi în unele pasagii de o ştrengărească dră- 
gălăşie, sora lui Eminescu, doamna Drogli, bărbatul ei profesor 
la Scoala normală de învăţători. Un oarecare Popescu liuca] 
pe Florin, neîndemănatec în joc, dar de-a dreptul splendid în 
cântec. Întreaga reprezentaţie, admirabil de reuşită şi de plă- 
cută. A început la 7!/> şi s'a terminat la 10!/2. Eu am mâncat 
seara la otelul meu, cu Eugen v. Styrcea şi cu arhimandritul 
Călinescu. (Acesta şi Ciupercovici, aspiranţi la mitropolie. A- 
mândoi buni, mai bun Călinescu)”. 

Critica aceasta teatrală, scrisă de un om care din copi- 
lărie văzuse scenele din Viena, e o pagină de glorie 'din istoria 
„Armoniei” — căci aceasta era societatea, al cărei nume Ma- 
iorescu l-a omis. Sunt reprezentațiile acele din fostul „Hotel 
Moldavie” de lângă biserica Si. Paraschiva (astăzi dispărut), 
de care aminteşte |. G. Sbiera în memoriile sale (Familia Sbiera 
după trudițiune şi istorie şi amintiri din viața autorului, Cer- 
năuţi 1899) şi al căror succes va determina conducerea socie- 
tăţii să se avânte chiar la stagiuni teatrale. Sunt începuturile 
atât de mult promițătoare ale lui Tudor Flondor, dirijor. dar 

şi compozitor, căci era muzica lui, cu care se cântau cupletele 
din cele două vodeviluri de Alecsandri. lar fratele lui mic, care 
bătea toba mare, nu e decât lancu Fiondor, amator pasionat, 
cunoscut şi ca violoncelist pe când flautistul „von Onciul” e 
Aurel, adversarul lui politic de mai târziu (după „Raportul 
anua!” al „Armoniei” dar şi ldupă o informaţiune, culeasă de 
d. dir. Eugen Păunel, dela d. Alexandru baron Hurmuzachi). 

Dacă ne interesează apoi talentul dramatic al Aglaiei 
Eminescu-Drogli, ni-i cunoscut şi acel „oarecare Popescu”, 
care cânta aşa de frumos; era tenorul liric George Popescu, 
mai târziu Albescu *), frate al acelui Constantin Popescu, 
voluntar bucovinean şi primul **) erou căzut la Calafat (1877). 

Ne interesează apoi şi aprecierile asupra celor doi aspi- 
ranți la mitropolie şi fiindcă într'adevăr era „mai bun Căline- 
scu”, cu un trecut de Român pronunţat, chiar aceasta fu apoi 
pentru guvernul austriac motivul hotărîtor ca să-l prefere pe 
cel mai puţin bun, Ciupercovici. 

l.a 19 Febr./3 Martie 1883, o însemnare importantă: 
3. leri, la Cernăuţi, încă până în ultimul moment mi-am bătut 
capul cu nehotăritul Hurmuzachi şi l-am adus în sfârşit să de- 
pună suma cumpărărei” | moșiilor din Bucovina ale mănăstirilor 
Probota, Dobrovăț ş. a.]. Îl vedem insistând apoi, dela Bucu- 
reşti, asupra urgenţei intabulării, apoi, la 6/1 Aprii, e silit să 
vină iar la Cernăuţi, „în penibila afacere Hurmuzachi, pe te- 
meiul unei impertinent-nedelicate telegrame de la el”. A treia 
zi discută cu Hurmuzachi şi Kiesler, notând: „Pare să se des- 
făşure bine”. 

La 9/2 April îi adresează apoi acestuia, o scrisoare, tot 
din Cernăuţi, înştiinţându-l că n'a putut fi primită de Consiliul 
de Miniştri cererea lui „de a lăsa preţul cumpărării celor 7 
moşii mănăstirești Bucovinene în depozit şi a nu-l vărsa efectiv 
în tesaurul Statului Român decât după câştigarea procesului cu 
Patriarhia”. Crede însă că, dacă s'ar întâmpla ca Hurmuzachi 
să piardă definitiv procesul cu Patriarhia înaintea tribunalelor 
austriace, „nici un Consiliu de Miniştri Român nu vă va refuza 
restituirea printr'o lege specială a acelor 150.000 de franci, 
prețul cumpărării moșiilor în chestie. Căci, propriu vorkind, 
procesul, ce-l purtaţi, îl purtaţi şi în interesul Statului Ro- 
mân”. Dar Maiorescu subliniază mai sus şi o altă considera- 
țiune românească, zicând: „Nu era însă şi nu este în spiritul 
nimănui de a vă pune în poziţie să pierdeţi. Este din contră în 

*) Deci acel Dr. Gh. Albescu dela care (în „Făt-frumos” An. IV 
1929, 113—116) deţinem Stiri nouă despre elevul şi hoinarul Eminescu la 
Cernăuți. Şi nu uităm că'n acelaş „Făt-frumos” 1929, 11--12, Fufrosina 
Petrescu, soră a ui Gh. Albescu, nz informa despre Eminescu la Crasna 


iîn Bucovina), În aiunul serbării dela Putna (1871). — Nota redactiei. 
**) Cf. Leca Morariu, La 10 Mai 1927, Bucureşti 1928, 22. 

interesul bine înteles al nostru ca o familie românească de 
importanța putriotică a Hormuzăcheştilor să prospere şi să se 
întărească”. 

După textul scrisorii, Maiorescu notează: „În sfârşit, 
încheiat deiinitiv, dispus plata ia Bucureşti a celor 150.900 de 
iranci şi la ora 1 plecat din Cernăuţi cu trenul”. 

O notă în subsol ne informează: „Moşiile erau: Trestiana- 
Dimea, Voinicesti si jumătate din Vășcăuți pe Siret, foste ale 
mănăstirei Barnovschi: Drâcineşti şi parte din Costeşti, foste 
ale mănăstirei Probota; jumătate din Bahrineşti, a mănăstirei 
Cetăţuia, şi jumătate 'din Cândeşti, a mănăstirei Dobrovăţul”. 

Mai urmează încă numai o singură însemnare în chestia 
aceasta, la 23 Iunie 1883: „Alergătură pentru declaraţia cerută 
de Hormuzachi de la Ministerul de externe”. A doua zi îi tele- 
graiiază lui H.: „Astăzi trimet declaraţia ministerului. Luni cele 
mai multe acte” *). 

lar ultima însemnare de interes bucovinean şi cernăutean 
o găsim la 1/13 Martie 1885: „Am scris o lungă scrisoare istori- 
cului D. Onciul (adresa Arhimandrit Călinescu, Cernăuţi) 
pentru a grăbi recensiunea asupra „Teoriei lui Rossler” de 
Xenopol şi „Revoluţiei lui Horia” de Nicolae Densusianu la 
„Convorbiri”, care de la 1 Aprilie vor apărea în Bucureşti. 

Volumul II al Însemnărilor zilnice se opreşte la 1886, încâi 
de aci înainte nu mai avem nici o informaţie despre vreo legă- 
tură a lui Maiorescu cu Bucovina necum despre prezenţa lui la 
Cernăuţi — n'o' mai aflăm însă nici din altă parte. 


Victor Morariu 


Dela administraţia „Făt-irumos” 


Ne-au mai achitat abon.: Bibl. publică, Tg.-Mureş, 15/11: 200 lei — 
finea 1940; d. Dionisie cav. de Sorocean, 14/V: 100 lei — finea 1940; d. 
G. T. Kirileanu, 14/V: 200 lei — finea 1942; d. Gh. Maxim, 16/V: 100 tei 
— finea 1939; d. Ştefan Velehorschi, 17/YV: 300 lei — finea 1940; d. Dr. 
Mardarie Cerlincă, 18;V: 200 lei — finea 1937 (!); d. Gh. Posteucă, 20/V: 
150 lei — îfinea 1939; d. F. Taniac, 21/V: 100 lei — finea 1939; d. Al. Va- 
siliu, 21/V: 200 lei — finea 1940; d. C. Turcu, 22/V: 400 lei pe 1939 şi 1940; 
d. D. Cojocariu, 23/V: 200 lei — finea 1939; d. Şt. Pavelescu, 23/V: 200 lei 
— finea 1938; d. Dr. Silv. Strugariu. 23/V: 200 lei — finea 1939; d. M. 
Polucuşeriu, 23/V: 200 lei -- finea 1939; Soc. „C. Porumbescu', Suceava, 
23/V: 200 lei — finea 1938; d. Dr. Chr. Saco, 23/V: 100 lei — finea 1939; 
Păr. N. Lăzărescu, 23/;V: 200 Isi — îinea 1939; Soc. de cultură. Cernăuti, 
23/V: 300 lei — finea 1940. — Admin. rev. „Făt-frumos”: O. L.-M 


*) O informaţie, obţinută tot prin bunăvoința d-lui dir. E. Păunel 
dela d. baron Alexandru Hurmuzachi, precizează că procesul s'a incheiat 
cu 0 transacţiune, în urma căreia familia a intrat întradevăr în pose- 
siunea moşiitor arătate. 

NE MINTE 


Furându-ți visul de fecioară, 
Copilă dulce, cu ochi verzi, 
Aprinse doruri mă 'nfioară 

În care-ţi spun să nu te 'ncrezi. 


Sunt om cărunt, 0 vezi prea bine, 
Tătucă aş putea să-ți fiu, 

Dar tot ce-ai răscolit în mine 
Să'ncerc a-ți povesti nu ştiu! 


Simt numai sângele cum vine 
Spre inimă, fierbinte, viu, 

Simt gându 'ntreg întors spre tine 
Şi cum, lipsind, en jur pustiu. 


În cale când mi te iveşti 
Cu trupul sveli ce se'mlădie 
Şi "'nseninată mă priveşti 
Sub alba-ți ie, străvezie, 
Apuc aiurea într'adins. 


Căci o clipită de-ți privesc 
Obrazul roz şi sinul nins 
Întruna ochiul mi-i aprins 

Şi dacă vreau ca să-ţi vorbesc 
Mi-i glasul rece, sarbăd, stins! 


Tu însă... iu aminte 

În viață nu căta 'napoi 
Mergi drept tot înainte: 
Amor îşi bate joc de noi 
Pe amândoi ne minte! 


Tiberiu Crudu 

Câteva cărţi din biblioteca lui Creangă 


Pe lângă cărțile pomenite în articolul meu din Sezătoarea 
(anul V, 1898—99, p. 209—216) şi cele înşirate în cartea d-lui 
N. Țimiraş despre loan Creansă, am găsit pe vremuri la anti- 
carii din laşi câteva cărţi cu însemnări autografe ale lui 
Creangă. 

Una din ele este Manualul de Liturgică prelucrat pentru 
şcolile clericale din Moldova ide Protosinghelul Melhisedez, laşii, 
1953, pe care a învăţat |. Creangă pe când era la Seminarul 
din Socola. Dovadă sânt iscăliturile lui Creangă din anul 1856/ 
57, reproduse în facsimile de N. Timiraş la pag. 75. Pe foile albe 
de la începutul şi sfârşitul cărţii sânt aceste două însemnări 
scrise cu creionul de I. Creangă (litere nouă amestecate cu 
chirilice): 1. Maiu 9 la 1857 s'au cutremurat pământul Joi la 
al 3-lea ceas din zi. Kreangă. 2. Aleluia = cel ce au fost, este 
şi vu fi sau vecinicia lui D-zeu. — lar la pag. 78 pe margins 
este desemnat cu creionul un cap de tânăr. 

Trei cărţi, publicate peste munţi, sânt privitoare la învă- 
țământul primar, din care două au servit lui Creangă la alcă- 
tuirea cărţilor sale şcolare, iar Pedagoghia tipărită la Buda în 
1818 cred că i-a fost dăruită de Eminescu pentru culegere de 
preţioase poveţe şi îndrumări pedagogice. Credinţa mea se în- 
temeiază pe faptul că tot Eminescu i-a dăruit şi Gheografia lui 
Amfilohie Hotiniul, din 1795, spre a-i servi la alcătuirea geo- 
grafiei judeţului laşi. 

lată aceste trei cărți cu însemnările de pe ele: 

1. Legendariu si exercilia de limba pentru clasea a Il a 
scoleloru poporale de Stefunu Popu, Blasiu, 1872. Cartea este 
legată în pânză şi hârtie. La pag. 91 este gâcitura: 


Susu cu cus'a, / verde ca mutas'u / 
amaru cu fereu / dulce ca mierea — 


Creangă subliniază la cuvintele ca cas'a, semn că el avea mare 
grijă de eufonie. 

2. Limb'a materna in institutele pedugos. şi clusele popo- 
rale romane, de Dr. llariona Puşcariu, Sibiiu, 1875. Cartea este 
legată în pânză şi hârtie. 

Pe lângă însemnările scrise ide Creangă pe foile acestei 
cărţi şi publicate în Şezătoarea, mai sânt următoarele: La pag. 
50: Popu cel betrân vine la densul? Acela vine în toute zilele. 
La pag. 5I: La cuvintele: Raculu este natangu, Creangă scrie: 
înderetnic. La pag. 65, unde-i vorba de Pronume, Creangă scrie 
pe margine: Ticăloşii de voi şi de noi. 

Pe foaia albă de la sfârşit Creangă scrie: haină, inimă 
haină, — voind să arate nevoia lui î. 

3. Pedugosghia şi Methodica pentru învățătorii shoalelor 
orăşeneşti şi sătești de Villom. Acum întâiu pre limba Daco- 
Românească tradusă şi prefăcută de Naum Petrovici... La 
Buda, 1818. — Carte legată şi foarte bine păstrată, care a fost 
cetită cu mare luareaminte de Creangă, precum dovedesc nu- 
meroasele semne şi note marginale autografe, din care dăm 
aici următoarele: 

La pag. 12. În dreptul cuvintelor: Bine şi fourte de lipsă 
iaste, Creangă notează: de trebuință. Tot aşa îndreaptă la p. 49. 

La pag. 35. Novina deşteuptă băgare % sumă. Creangă 
scrie deasupra: Noutatea, 

La pag. 85: Aciasta se poate fuce prin asemănare şi prin 
deschilinire. Creangă scrie alăturea: deosebirea. | 

La pag. 92. Toute cuvintele care amu mui mult, amu nui 
puțin. Creangă subliniază cuvântul amu. : 

La pag. 153. Aşa plasă de lucrări... Creangă scrie feliu 
deasupra cuvântului plasă. 

La pag. 184. Căci se vor îndrepta ei cu leatea şi mai bine 
a învăța. Creangă scrie vremea în locul cuvântului leatea. 

La pag. 301: Câţi oameni, atâtea cugete. Creangă scrie pe 
margine: Câte bordee, atâtea obicee. 

La pag. 330. Creangă subliniază cuvântul: cufureala. 

La pag. 331. Care acăşună fierbinţeală. Creangă scrie: 
pricinuesc. 

La pag. 38—39 este această duioasă povaţă pedagogică: 


Aşa dară învăţătoriul e datoriu, ca să se gate mai nainte â casă 
spre ceale ce voiaşte a preda în shoală, pentru că cu aceia se va scăpa 
Şi pre sine şi pre prunci de zisa urâta dormitare şi slăbiciune. Intru una 
de zile asa eram eu Singur fără de voe, trist şi mâhnit, cât puţină nă- 
deajde aveam, că voiu face vre un sporiu pruncilor cu predarea mea, Şi 
pentru aceaia, voind a preda învăţătura, începuiu a grăi întru acest chip: 
„lubiţilor miei fii, eu sânt astăz în voe rea, jale îmi iaste cu adevărat, 
însă nu mă pot răsbuna; pentru aceaia vă rog, faceţi-m acea dragoste, 
și nu mă necăijireţi, apoi să nu-m daţi mai mare ocasie spre neplăceare 
prin lenevirea voastră, ci aiutaţi-mă cu veselie şi cu iubirea de osteneală, 
ca şi eu iarăş să pot îi veasel şi cu voe bună”, Eu nu-mi aduc aminte a fi 
avut vre odinioară o predare mai dulce de cât aciasta. Pruncii aşa îuseră 
băgători de samă, cât si eu cu adevărat mai bună voe căpătaiu, Insă a- 
ciastă păşire arare ori să se întâmple. 


Creangă subliniază şi scrie pe margine: adevărat. 


La pag. 54. La cuvintele: Drept aceaia dobitocul caută 
să-l batem, pentru că nu înțeleage ce-i zicem, iară voi înte- 
leageți — Creangă scrie pe margine: Foarte reu. 

La pag. 55. Creangă scrie pe margine: A făgădui şco- 
lariul multe, nu trebue îndemnat. 

La pas. 61. Nu vă prea grăbireți a rădica pre prunci, lău- 
dându-i pentru fiece, ci numai ziceți: Aciasta e bine. Aciasta e 
foarte bine, tu ai fost sârguitoriu. Altă nimica. Creangă scrie 
pe margine: bine. 

Pe foaia albă dela sfârşitul cărţii avem aceste însemnări 
privitoare la greutăţi ortografice: 

mână (substantiv) | mină | mina 
mână (perfect simplu) mind mind. 

De observat că în cărţile publicate de Creangă, la per- 
fectul simplu, întrebuința semnul â pentru accentuare. 


Însfârşit, întrun volum legat în piele şi bine păstrat, a- 
vem următoarele publicaţii ale lui Titu Maiorescu: 

1. Poesia Rumănă. Cercetare critică de Titu Maiorescu. 
Urmată de o alegere de poesii. lasii, 1867. 

Aici numeroase însemnări cu creionul. 

La pag. 184 versul din poesia Ceasul reu de V. Alecsandri: 
Dar imi facu de teamă este îndreptat de Creangă aşa: Dur 
mult e de teamă. 

La pag. 184 versul: Ș'aşa mult mi-e frică este îndreptat 
de Creangă: S'aşa mult mi-e frică. . 

La pag. 190 în dreptul ultimei strofe din Ucigaşul fără 
voe de Gr. Alexandrescu, Creangă scrie: foarte bine! 

2. Despre scrierea limbei rumăne de Titu Maiorescu. 
lassi, 1866. 

La pag. 112 avem însemnarea lui Creangă: 

intregi | intrigă 
întregi | întreg. 

La pag. 121: O găină a sburat in in / în in. 

Precum vedem, Creangă se zbate mereu cu greutăţile 
scrierii limbii române. 

3. Contra scoalei Barnuţiu de Titu Maiorescu. lassi, 1868. 
Fel de fel de semne ale lui Creangă la paginile 75, 100, 101, 
102, 103. 

La pag. 103 în dreptul cuvintelor: Reul nostru este lipsa 
de activitate şi lipsa de sciință in poporul romănu — Creangă 
pune semn ide întrebare. 

La pag. 104 şi 105 unde-i vorba despre activitatea co- 
mercială a Evreilor şi de înlăturarea lor numai când vom îi 
activi ca şi dânşii — Creangă pune semnele: 727 

La pag. 105 Creangă pune aceleaşi semne, unde-i vorba 
de profesori, iar la pag. 106, unde se zice că s'au găsit preoți 
creştini, care să se fălească în adunări publice cu ura ce o 
poartă în contra deaproapilor lor de altă credinţă — Creangă 
scrie pe margine: Vezi: «popa zmântână»?! 

Pe foile albe dela începutul şi sfârşitul acestui volum 
avem însemnări autografe privitoare la ortografie ca acestea; 

Intinat = pângărit, Spurcat. 

Inținat = abie se ține. 

tine= pr. pers. II. 

ține = verbul a ține. 

titirez. țițină. 

Bou, Roiu, Nicolau, Penteleu, Câmpeanu, Murariu, Vio- 
reunu. 

Tare se mai văicărează, vaier. 

Cultărilor, a cultiva, Cultelor (religie). 

A rade — răgetore 

A prinde — pringetore. 

A aprinde — aprindetore. 

Urzală. Fofeze. Spuză. 

În câteva locuri se iscăleşte Ecaterina Creungă*), lăsân- 
du-ne şi această însemnare autografă: „în 5 şe 6 August am 
avut mari supărări, mai fericită eram dacă muream. sepre 
ştinţă 1890. Ecaterina. 


G. T. Kirileanu 


*) Ecaterina Vartic care a trăit cu 1. Creangă până la moarte. 

TE-Al 


Te-ai dus cu inima haină, 

Ştiu? 

Te-ai dus aşa ca o Străină 

Cn sufletul iînveninat, pustiu, 

O ştiu! 

Te-ai dus, 

Şi un cuvânt măcar nai Spus, 
Un semn nu mi-ai făcut pe- ascuns 
O lacrimă din ochi mai scurs, 
Te-ai dus, 

Ş'o strângere de mână nu mi-ai dat 
Un scris în urmă mai lăsat, 

Ca o duşmană aprig ai plecat! 
De ce? 

Mereu, mereu m'am întrebat. 
De ce să pleci cu ochiu "'ntunecat 


DUS 


Şi sândul plin de ură? 

De ce, când noi atâția ani am stat 
Doar mânăn mână, surăn gură? 
Şi n'a fost deci de loc iubire? 
Ispită numai?... Oarbă rătăcire? 
Să cred, ar fi 0 ponegrire 

Şi pentru tot trecutul o jignire! 


Te-ai dus! 

Și când, cu dor silhui, 

Te chem mereu să-mi spui 
Pe unde eşti, pe unde, 

Şi dacă poți să mai iubeşti, 
Ecoul singur îmi răspunde: 
Nu crede, omulen poveşti 
Şi-a dragostelor unde! 


Tiberiu Crudu 


Și dacă-un dor...") 


Și dac' un dor mai simă în piept 
Când se iveşte luna, 

E ca să nu te mai aştept 

Și azi ca 'ntotdeauna. 


Şi mângăieri de mai pot fi 
Unei vieţi de jale, 

Ar fi de-a nu te întâlni 
Nicicând în a mea cale. 


lar fericită de eram 

Să fiu în astă lume, 

Pe tine nu te cunoştear, 
Nici iți ştiam de nume. 


Veronica Micle 


(În vol. Dragosic şi poezie, ed. O. Minar, 181) 


*) Poezie modelată după Și dacă ramuri bat în geam (cf. Leca Mo- 
raiu, Eminescu şi Veronica Micle, 1940, 10). 

De-ale noastre” 


Dela d. lon Oțel, dir. școl. Mihalcez-Dubova, originar din 
jud. Soroca, auzit 21 Nov. 1939: „Când ţi-oi şterge una, te-a 
împlea posoaca” (= zeama). 

Dela d. loan Cârdei, pictor-profesor (Cernăuţi), brahilogia 
Vasluiană: „Măc (= mă duc) la moară, sac (= saduc) un 
sac”. Cf. bucovineanul: „Un-teci” (= unde te duci). 

Din munţii Neamţului: „ia acolo o dârjâncă 2) de pământ” 
(o bucată de ogor, mai mult lunguieţ) — comunicat de d. Al. 
Dăscălescu, student. 


Dela acelaş Gh. Herghelegiu din Poiana-lungă, iud. Bo- 
toşani (v. Făt-frumos” 1938, 181 şi 1939, 59): „Mă duc acasă, 
că doamna îi singură şi avem o grămăzâmea dea lucru” (= 
mulţime de lucru). — „Uite, uite, cum merg! Nu merg unu” câte 
unu”, da dau năvală cu tabonu” (= cu grămada). — „Da străi- 
nicuşu' (= mânzul) ista cât a mai suge!?” —— „Am să fac o 
pârdoasă (= părete de scânduri) la coteţ”; „am să pârdosăsc 
(= să astup) gardul ista spart”. 

Dela băieţelul Vasile al lui Petrea Țihon (de 15 ani) din 
Ostriţa, jud. Cernăuţi: „De captalan (= brustur, Petasites offi- 
cinalis) vaca se îrmflă”. — „La noi, peştele se prinde cu cear- 
pacu' şi cu meredew' şi cu volocu'. Şi peştele îi de mai multe 
feliuri: beliță, clean, târnic, mireană (= mreană), platică, crap, 
şarân 2), nidhâr ...” — „larna, mai ales, tau lemne oamenii”; 
deci şi pers. a 3-a plur.(nu numai l-a sing.!) tau, analogie după 
dau (p. 1 sg.) — tau (= tai), dai— tai, stau (p. 3 pl.) — fan 
— ca şi'n suburbiile Cernăuţene şi'n alte locuri bucovinene. 


Dim Prevorochia, jud. Cernâuţi (auzit 1/VI 1940): „Ba eu 
am scăpat cu iepşoara mea, că-i plină” (că-i plină = că-i a 
fătu). Deci plin cu accepțiunea semantică a istroromânului pl'ir 
cî. Leca Morariu, De-ale Cirebirilor 1 1929, 99 Nota 248. 

Din Tereblecea (Bucovina) — imprecaţia: „Mamoiu' ma- 
mei mă-sii de nacaz!” 

Din Şcheia, jud. Suceava — proverbul: „Când arde bor- 
deiu' săracului, atuncea bate vântul mai avan!” 

Din Lişăuţi, jud. Suceava: râncegai, derivat din rânced, 
prin analogia rmucegui. 

Din Stupca, jud. Suceava (d-na Domnica Măcăreanu 4), 
institutoare): „Tare-i fraged la gură; n'ai cap să-i spui ceva!” 

1) Cf. „Făt-frumos” 1939, 104. 

=) Cf. rev. „Fond şi formă” An. 1 1938, 31. 

3) Saranul nu-i identic cu crapul (cum pretinde Dicţionarul enci- 
clopedic Candrea-Adamescu) ! 

4) Comunicat de d. dir. Stefan Pavelescu, Suceava. 

Se zice despre cine nu poate ţinea o taină, un secret; „îndată 
poşteşte (duce vestea ca poşta) tot”. 

Dela d. lorgu Lucan, director-contabil, născut la Vama, 
Bucovina — deosebirile idiomatice: În Vama-de-sus (pe Mol- 
dova) se zice: faină, fasolă şi raclă (= sicriu), iar în Vama- 
de-ios (pe apa Moldoviței): fanină şi farină, fansulă şi lucră. 

Din Comăneşti, jud. Suceava — comunicate de D-na Oc- 
tavia Lupu-Morariu: „Da m'oi duce; de ce să nu mă duc, că 
doar nu-i peste lume” (= nu-i cea depărtare, nu-i prea departe). 
Cf. Alecsandri, Agachi Flutar (Act. |, scena 8): „că doar nu 
sed peste lume... O palmă de loc”. — „Stăi şi țârcăie câte- 
oleacă (de țâța Dumănichii) şi să vezi de nu ţi-a mai slobozi 
lapte!” Deci: țârcâesc — mulg încetul cu 'ncetul tot stropuşorul 
din ugerul vacii. — „Stiu-că 5) spălătură! Numai le-o: zorcăit 
(scilicet: albiturile = cămeşile). Aşadar: zorcăit = spălat ne- 
glijent. Şi: „Cum? Pe-o zorcăială ca asta să-ţi dau atâta ban!!” 
— „Îîrraaa ce zamaclad (=glod, noroi) îi în ograda asta! Sen- 
fundă vita până'n genunchi!” Şi: „un zamaclad de aluat” = 
aluat cleios. — „Vaca rugumă” — variantă a lui rumegă. 

Din Pătrăuţi-pe-Suceava: „Măi făr-de-labe, mă. trage 
uşa după tine!” — când cineva uită să 'nchidă uşa. — „Îl zghi- 
huie (= scutură, frământă) dracul”; „îl zghihuie boala cea reu” 
(= epilepsia). — „Da du-te la Mama-huciului!” — „la o râu- 
leancă, o ieporniță!” (= o destrăbălată, o desfrânată). Derivat 
din iapă aşa fel, încât — poate — se resimte şi-o: afinitate cu 
iepurodică. 

ADAOS. — Errata la „Făt-frumos” 1939, 104— îndreaptă: 
„L-o rupt di preci!” — Ibidem 105, pentru analiza interiecției 
ptilihod: Interiecţii ale hăituitului vânătoresc sunt tiu-hod! şi 
tiu-ha-hă! De unde, d. p. la Creangă, Mos lon Roată şi Cuza 
Vodă, verbul tiuhaiesc cî. Leca Morariu, Creangă 1940, 14. — 
Locuţia stau în gura cuiva, pomenită în „Făt-frumos” 7938, 137 
— atestată şi la Slavici, Mara 1906, 197: „ceilalţi erau de un 
gând cu dânsul şi se uitau şi (de) altfel în gura lui”. — Pentru 
faptul (subliniat în „Făt-frumos” 1936, 172) că într'o bună 
parte a idiomului moldovean, sufixul onomastic -ean n'are pri- 
soselnica (muntenească) lungire (articulare) în -u6), e docu- 
mentară chiar şi semnătura lui Mihail Kogălnicean-„u”: Ko- 
gălnicean d. p. în „Arhiva românească” sau „Propăşirea” (v. 
Nerva Hadoş şi Al. Sadi-lonescu, Publicațiunile periodice ro- 
mâneşti 1903, 52 şi 526). 

Leca Morariu 


5) Acest ştiu-că e sinonim cu: aferim! halul! 

% Ca şin alte terminațiuni onomastice, încât d. p. subsemnatul se 
cheamă —  bisilab — Morari (cu acel specific i semivocal român), nu 
trândav-tărăgănat, pe 3 silabe: Moraru. 

Catihetul Conta 


„S'apoi lasă-te in CONTA sfinţiei sale”. 
(Creangă, Amintiri . ..) 


Expresia aceasta, din Arnintirile lui Creangă — publicate 
întâi în Convorbiri Literure !), se pare că n'a fost deplin înţe- 
leusă, devremece editorii Humuleşteanului — afară de d-l Gh. 
Ţ. Kirileanu, încă dela prima sa ediţie mau explicat-o de 
loc, sau i-au dat numai un sens ad litteram 2). 

Nu știu de va îi fost prinsă ori nu, de critica vremii, aluzia 
făcută de Creângă, dar d-l Kirileanu a arătat la „„Lălmăcirea 
Cuvintelor” că este, — şi-i îndreptată împotriva catihetului 
Conta, dela școala din Folticeni. Deaceea d-sa a şi tipărit cu- 
vântul Contu cu majusculă, iar în ediţia definitivă, apărută în 
1939, a precizat (pag. 336) că e vorba anume de Neculai Conta 
„fost protopop la Piatra-Neamţ, unde a şi murit, îiind înmor- 
mântat la Bodeştii-Precistei”, judeţul Neamţ. 

D-l Artur Gorovei stabileşte deasemenea 3), că Creangă 
face întradevăr aluzie la obiceiurile catihetului Conta şi arată 
că Mihai Luvescu a greşit când a afirmat 4) că săgeata e în- 
dreptată împotriva preotului V. Grigorescu— supleant la școala 
catihetică din Folticeni. Argumentele aduse de d-l Gorovei, 
pentru a scoate din cauză pe preotul Grigorescu, sânt deplin 
convingătoare. 

Ne întrebăm deci: Cine a îost catihetul Conta, pentru 
care Creangă are aprecieri aşa puţin favorabile? 

D-l Gorovei, în articolul citat, arată că este protopopul 
i. Conta şi aduce în sprijin o mărturie de pe un Penticostarion 
tipărit la Neamţ (1948). Însemnarea are acest cuprins: „Dăruit 
bisericii sf. Ilie din Folticeni, la 9 Septemvrie 1553, |. Conta — 
catihet și |. Zăhărescu” 5). 

Conta — catihetul lui Creangă — s'a numit lon, cum îi 
spune d-l Gorovei. sau Neculai, cum afirmă d-l Kirileanu? 

în spriiinul afirmației d-lui Kirileanu ne vin o sumă de 
documente nouă, publicate de curând de către d-l Gh. Ungu- 


1) Convorbiri Literare, anul XV, nr. 12 din 1 Martie 1882. 

>) Ci. si ediţia d-lui G. Pascu (2 vol. 1939). D-sa tipăreşte cuvântul 
conta cui c mic, Si-l explică la „Vocabular şi indice...” ca substantiv 
feminin, singular. articulat, însemnând „scoteala. contul” — ceea ce este 
adevărat dacă ne gândim numai la înțelesul strict al cuvântului, ținând 
seama că el se întrebuințează asttel cam rar în Moldova şi mai des în 
Bucovina. 

3) Artur Gorovei, Cu privire la lon Creangă — în „Convorbiri Lite- 
rare”. anul 64 (Noemvrie—Decemvrie 1931). 

1) Revista „lon Creangă”, Bârlad, An. III (1914), pag. 290. 

5) Pentru un |. Zaharescu, elev al lui N. Conta, în 1855, vezi în Gh. 
Ungureanu, Din vieața lui lon Creangă — Documente inedite, pag. 142. 

reanu 6). Astfel, aflăm că şcoala catihetică dim Folticeni s'a 
înființat la 1847 şi că la 1851 a fost numit acolo catihet preotul 
Neculai Conta, despre care mai aflăm că s'a născut la Bodeştii- 
Precistei, în 1828, ca fiu al preotului Nistor Conta şi al presvi- 
terei Ana. Neculai Conta a făcut Seminarul din Socola între 
anii 1843—1848, unde a intrat la 15 ani, și la terminarea școlii 
i s'a eliberat un atestat „pentru a numitului învăţătură şi a lui 
vrednică de laudă purtare”. La 1849, căsătorindu-se cu Ana, 
fiica preotului Manea din Bodești, a fost numit preot la Bo- 
deştii-Precistei. 

La şcoala catihetică a funcţionat între 1851—1856, având 
supleant pe preotul V. Grigorescu, căruia îi plătea jumătate din 
leaia sa ?). La 1856, fiind numit protoiereu al ținutului Suceava, 
demisionă dela şcoală. 

Din actele publicate de d-l Gh. Ungureanu se constată că 
Creangă s'a înscris la şcoala de catiheţi din Folticeni la 27 
Nov. 1854 şi a urmat în tot cursul anului școlar 1854—1855. 
după care a plecat la Iaşi. 

Reiese dar că Creangă a avut catihet la Folticeni pe 
preotul Neculai Conta — cum arată d-nii Kirileanu şi Ungu- 
reanu, şi nu pe lon Conta. De altfel! însuşi d-l Gorovei rectifică 
numele lon în Neculai, în lucrarea sa Folficenii, ulterioară arti- 
colului din Convorbiri. 

Totuşi rămâne nelămurit un lucru: Documentele d-lui 
Ungureanu arată că Neculai Conta e fiul preotului Nistor Conta, 
iar pe crucea mormântului din Bodeşti citim: „Protoiereul 
Neculai |. Conta 1828—1896 şi soţia sa Ana 1826—1892” — de 
unde ar reieşi că e fiul lui lon. 

Bănuiesc însă că inițiala / de pe cruce e greşită — deşi 
data naşterii e exactă; iar litera 1 de pe însemnarea d-lui (o- 
rovei e mai mult ca sigur că-i prescurtarea cuvântului /conorm. 


» -. 
+ 


Pe catihetul Conta ni-l zugrăveşte Creangă ca pe un om 

lacom, ce primia parale şi alimente în natură dela părinţii 
elevilor: 
Ă „Galbeni, stupi, oi, cai, boi şi alte bagateluri de-alde aceste, pre- 
făcute în parale, trebuia să ducă dascălii poclon catihetului dela fabrica 
de popi din Folticeni; s'apoi lasă-te în CONTA sfinţiei sale, că te scoate 
poponeţ ca din cutie... Pentru mine însă numai două mertțe de orz şi 
două de ovăs a dat tata... Catihetul făcea ziua noapte şi noantea zi. 
jucând stos, rar venia pe la scoală”8). 


Le-a ţinut minte Creangă aceste amănunte dela 1555 până 
la 1881 când îşi scrie Amintirile? 


% Gh. Ungureanu, op. cit., pag. 37 şi urm., precum şi anexele. 

1) A. Gorovei, Folticenii — Cercetări istorice asupra oraşului, Folti- 
ceni 1938. pag. 223. 

3) G. T. Kirileanu, Jon Creangă — Opere, pag. 223. 

Poate că da... Mai sigur e însă că amintirea dascălului 
său i-a fost reîmprospătată de o recentă lectură şi anume aceea 
a Operilor d-nei Sofia Chrisoscoleu, născută Cocea — volum 
publicat la 1862 de lulia Aricescu?) în care se retipăreşte şi-un 
articol al talentatei şi curajoasei ziariste, apărut întâi în foaia 
„Steoa Dunării” 0) din 1859, sub titlul Un protopop. 

În acest articol, Sofia Cocea îl atacă vehement pe proto- 
popul C. din Folticeni, care era un om deosebit de lacom: 


„Intră prin hambare, îşi alege putinele cele mai mari cu lapte acru 
şi cu brânză, untul cel mai bun, inul cel mai frumos, poronceşte să i se 
aducă, ca dela moşia sfinţiei sale, atâtea losteţe, atâţa păstrăvi, fără să 


mai întrebe dacă bieţii preoți au cu ce cumpăra acesti peşti... îşi ține 
vitele în fânețele străine... dispozază de toată gospodăria preoţilor din 
iu tate — sata e 


Zicea protopopul că toate acestea le duce la mitropolie, 
dar s'a putut vedea cum în doi ani şi-a făcut două case... 

Polemista arată cazul unui blagocin, sătul de atâtea dăidii 
cătră protopop, căruia nu i s'a primit demisia decât după ce 
i-a mai dat protopopului C. încă zece iberbeci. Şi nici atunci nu 
i s'a primit în mod definitiv, ci numai „se sloboade iconomul |. 
din blagocinie până când îşi va mai îndrepta treburile gospo- 
dăriei”... ca să aibă ce diimui iarăşi protopopul C. — adaugă 
autoarea articolului! 

Se întreabă Sofia Cocea „care alt funcţionar mai are 
mijloace de a-şi aduna astfel toate cele de nevoe pentru casă, 
fără măcar o para, care altul afară ide un protopop îşi poate 
întemeia şi ținea gospodăria pe conta subalternilor săi? 

Şi iată că expresia lui lon Creangă „şapoi lasă-te în 
Conta sfinţiei sale” a fost tipărită în exact acelaşi sens, cu 23 
de an: înainte, de cătră Sofia Cocea — colaboratoare a ziarului 
ieşean .„Steoa Dunării” — sub aproape aceeaşi formă: proto- 
iereul C. „îşi ţinea gospodăria pe conta subalternilor săi”. 

Creangă poate va îi cetit articolul în ziarul dela 1859. E 
mai Sigur însă că l-a citit în volumul apărut la 1862. Expresia 
—- aluzia ziaristei Cocea i-o fi plăcut, se vede, şi a reţinut-o, 
consemnând-o în Arnintiri. 


. a » 

Cu această ocazie mai dau câteva ştiri (despre familia 
protopopului Neculai Conta, aflate dela d-nii Bizinel Manoliu 
— nepot ai protopopului şi Ghenadescu — rudă, ambii din 
Piatra-Neamţ. 

2) A, Gorovei, Folticenii, pag. 223. 


1) „Steoa Dunărei”, An. IV, nr. 209 din 17 Oct. 1859 — în biblioteca 
d-lui G. T. Kirileanu. 


Întâi următoarea spiţă de neam: 

Protopopul Conta a venit la Piatra-Neamţ în 1564 şi a 
stat în această demnitate până la 1893, fiind şi preot la cate- 
drala oraşului — biserica sf. Ion, ctitorie a lui Ştefan cel Mare. 
leşind la pensie, s'a făcut stareţ al mănăstirii Bistriţa. E îngro- 
pat la Bodeştii-Precistei, unde-i ctitor al bisericii. 

Era om foarte autoritar şi independent în acţiuni. Avea 
un spirit foarte negustoresc. A ţinut în arendă moşiile Roznov, 
Săvineşti, Pipirig, a avut mori pe Cueidiu şi un feredeu, precum 
şi un ferăstrău cam pe locul unde e azi fabrica Bistriţa din 
Piatra. 

Constantin Turcu 


Dela administraţia „Făt-irumos” 


Restanţieri recalcitranţi 


Sofronie Brădăţan (Bucureşti) 400 lei pe 1937 şi 1938; C-tin Bră- 
tianu (Stupea): 400 lei pe 1937 şi 1938; Dr. Vasile Marcu (Cernăuţi): 600 
lei pe 1937—1939; Preotul Axentie Niţan (Stăneşti p. Siret): 250 lei (abon. 
redus!) pe 1936—1938; Maior Sever Slătinescu (î. prefect Câmpulung): 
300 lei pe 1937 şi 1/2 1938; Gh. Ucrainet (Cernăuţi): 800 lei (abon. redus?) 
pe 1933—1939. — Vor binevoi a răspunde avocatului nostru! În N-rul viitor 
ceilalți restanțieri! 

Altă schingiuire a lui Creangă 


În revista .„Luminătorii” (laşi), d-l A. P., necunoscător al 
adevăratei limbi româneşti, cum se găseşte, şi cu atât mai puţin 
ştiutor al graiului moldovenesc, pune în gura lui Creangă anu- 
mite cuvinte pe cari Cr. nici în ruptul capului nu le-ar fi rostit, 
necum Scris. 

lată-le aceste podoabe de păsărească pseudo-Creangă: 

1. .. „bănci scrijilate” — în loc de fdiate, “crestate, cio- 
cârtite. Şi apoi, nici un se zice scrijilate, ci scrijelate cf. subst. 
scrijea (moldoveneşte scrii) = felie, bucată: „taie-mi şi mie 
O scrijea de mămăligă”, ori o scrijea dintr'un fruct ş. a. De- 
minut. scrijeluță, pl. scrijeluțe. 

2. Moldovenii, mai ales cei din părţile lui Creangă, nu zic 
„briceagurile”, ci cuţituşele. Nici în alte părţi nu se prea zice 
„briceugurile”, ci bricege, 

3. Ochiuri „peticite”? — Adjectiv care derivă din subst. 
eterogen petec, pl. petece cu deminut. pefecuț, pl. petecuțe şi 
dela subst. fem. petecă, pl. petece, venind din aceeaş familie cu: 
petecos—petecoşi, petecoasă-—petecouse şi cu verbul peteci,; 
deci petecite. Numai Ruşii dela Chişinău, voind să rusifice nu- 
mele familiei Petecă, i-au zis Pitică şi Petică — ori poate că 
această schimbare s'a făcut cu ştirea cuiva din vechii purtători 
ai acestui nume de familie, ca să mai ascundă puţin umilita 
obârşie dela petecă (= cârpă, otreapă). 

4. „Clasa clocoteste de freamătul şi chiotele zbundalnicilor 
elevi”. Oricât ar îi fost de zburdalnici, şcolarii lui Creangă, tot 
nu şi-ar îi îngăduit să chinuie în clasă ca nebunii. De chinuit 
Chiuie omul pe munte, în pădure, dar num casă şi cu atât mai 
puțin în şcoală. Gâcim că scriitorul cu pricina ar fi trebuit să 
scrie chicotele elevilor, dar necunoscând cuvântul chicote, l-a 
înlocuit cu chiote. 

5. Moldovenii nu zic e în loc de este, decât doar cei ce 
maimuţăresc limba, luându-se după idiomul muntean. Moldo- 
venii — si ca ei Greangă — spun: este, îi, -i, şi nu e. DA A. P. 
zice: „Vă e de hârjoană?” — în loc de: vi-i a hirjoană?, ori 
vi-i q vă hârjoni? 

6. Cât de ageamiu în ale limbii româneşti, este d. A. P. 
se vede şi de pe propoziţia: „O intrat hâncul în voi?” Cu toții 
ştim că „ghiavolii” de copii sânt plini de incuri (singular inc, 
articulat incul, dar nu hâncul)! Hâncul este personificarea nă- 
tângului, care se împotriveşte la orice, cf. zicala: Vodă da şi 
Hâncu ba! 

7. „Mare comedie mai e şi aiasta!” Judece oricine dacă 
se poate împărechea muntenescul e cu moldovenescul aiasta! 

3. „Când o să ieşi dela şcoală”, apoi: „O fi oale şi ulcele” 
Şi „Mi-o creşte”. Creangă n'ar fi bleştit un o de aistia să-l fi 

picurat cu lumânarea! În Moldova se zice a în locul acelui o: 
A îi, mi-a creşte, qi să ieşi. 
9, „Mă, Dimitriule”, „mă, copii”. — Moldovenii zic măi: 
ăi, Gheo'!, măi, Toa'!, măi, loa'!, şi nu mă. Se întrebuințează 
si mă, dar în alte imprejurări. 
„Îndeauna” — în loc de întotdeauna. „Tobă” — Mol- 
dovenii zic dobă. 

11. Moldovenii zic: stdi gios! (imperat. pers. 2-a). Scrii- 
torul nostru zice: „stai gios”, întrebuinţând indicat. prez. pers. 
2-a, în locul imperativului. 

12. A. P. zice: „Ghila” naibii — în loc de ghilan, care în- 
semnează: a) leneş, dugleş şi b) bou tarcat; nu însă ghilă, care 
însemnează un buştean lung de 3—10 metri. 

“13. Una de tot boacănă: cuvântul „fomicios”(!!1), în loc 
de flămând, flămânzilă, Flămângios! Dar de unde să cunoască 
d. A. P. aceste cuvinte? Se coțobăneşte să scrie despre Crean- 
gă, fără să-i fi cetit măcar povestea cu Flămânzilă şi pune pe 
seama bietului Creangă nişte cuvinte care nu se aud în toată 
Molgdova, şi cred că nici în altă parte a ţării. 

IȘi câte greşeli de acestea nu are în scrisul său acest domn! 

Domnule A. P. şi alţii ca d-ta — săgetaţi cu atâta vrednicie 
de un Leca Morariu în proaspăta cărțulie Creangă (1940) — 
lăsaţi-l în pace pe Creangă, pe care nu-l înţelegeţi, pentrucă 
nu cunoaşteţi limba română-moldovenească şi, necunoscând-o, 
vă bateţi joc de ea, păgubind-o şi împestriţind-o cu vorbe 
luate cine ştie din ce jargoane... 

I. Teodorescu-Broşteni 


a ai 


Logik 


de G. Coşbuc 


Piarrer Traugott sagt zu Veit: „lch versteh' es schon genau! 
„Merk' es dir fiir alle Zeit Ja, ein andrer! Aber ich 


Tue ini Leben AA ga Hab' das Recht doch hoffentlich — 
Also heisst's im Psalter hier — , N 
Gelt? — zu kiissen meine Frau!” 


Was, tăt' es ein andrer dir, 


Misste dich verdriessen sehr!” 
pita Două-Mai, 1 August 1939 — 


Veit denkt nach, der arme Troși, 


Viel geht nicht in seinen Kopi. Trad. de Artur Bosch 

Și pe drac îl paşte frica 
Poveste istro-română*). 


Trece omul cu nevastă-sa printr'o paiişte. Da pologul 
proaspăt culcat... Şi-o miroznă, să te-adoarmă! Si face omu- 
şorul: — Frumoasă paiişte, măi, da şi frumos cosită! Să juri 
că-i rasă, nu alta! — 

Da femeia: — Ba ferit-a Sfântu”, că nu-i rasă, ci-i tunsă! 

— Cum tunsă, că doară şi'mbucăturile 'coasei se cunosc!? 

— Tunsă, tunsă, tunsă! — strigă muierea, forfecând din 
mână în chip de foarfeci şi vârindu-i omului degetele ochi. 
Omul, bietul, abia-şi mai ţine cărarea; aşa de rău îi scoate 
dânsa ochii. 

Damn marginea cărării, o groapă! 

— Tunsă, tunsă! — zghiară muierea, şi-odată, huzduluc! 
se năruie'n groapă! Da groapa, groapă: Râpă în toată legea! 
Destul că, nici urmă de femeie! 

-— Îraaa! Şi breee! — Stă omul; se chibzueşte... Pace! 
Femeia păgubită! 

— Breee, îmi pare că mi s'o dus muieruşca de râpă! — 

Stă el cât stă... Pe urmă o ia la picior înainte. Mere şi 
mere, zi de vară până'n sară, două zile-jumătate, pân acasă 
drumul bate. 

Îşi caută un odgon şi hai înapoi la treabă! Vine la râpa 
cu pricina. Sloboade odgonuw'nuntru, sloboade pân” ce-i strună 
de întins. Pe urmă prinde-a trage. Trage și trage şi trage. 
Când colo, la capătul odgonului, cine-mi iese poponeţ, la gura 
prăpăstiei? Dracu'n picioare! O spaimă de satană, cu chica 
vâlvoi şi cu sufletul la gură! Şi strigă: — Zmunceşte-mă afară, 
frate, zmunceşte! Nu-ţi fie teamă! C'om fi fraţi de cruce! — 

Și-l întrebă apoi diavolul: — Da cum? Cine te-a împins 
la trebuşoara asta? 

— Păi, ia! — zice — mi-o picat gospodina'nuntru şi am 
venit să mi-o scot. 

— Îraaa! A dumitale-i? Tocmai m'am tâmplat cu dumiaei 
înuntru! Iga! De partea asta, ce-am stat lipit de dânsa, tăt 
am înălghit! — 

Adevărat! De partea ce-o fost stat lângă fumeie, dra- 
cul — alb! 

Și zice: — Bădiţă hăi, din mare chichion m'ai scos! Una 
ca asta nu-i de-a uitării! — 

Zmulge diavolul un pumn de iarbă... 


*) Frica alu dracu de mulare la Leca Moraiu, Lu frați noştri, libru 
lu Rumeri din Istrie, 1928, 168—170. 

— Uite — zice — are împăratul o fetişcană aşa şi aşa. 
Şi am să mă vâr într'însa. Şi nici un doftor pe lume m'are să-i 
poată veni de leac, fără numai tu cu ierbuşoara asta!..— li dă 
omului ierbuţa şi dus a fost fiecare” drumul lui. 


S'o dat pe urmă şiară'n ţară și veste ca'n poveste că fata 
împăratului îi căzută la zăcare şi că leac în lume nu mai are. 
Câte babe, costoroabe, câţi vraci, câţi draci, doftori, preoţi, bo- 
goslovi, cu descântece şi bobi, leacul numai să-i găsească, ia- 
răși s'0 înzdrăvenească ... Pas de-i află lecuşorul, dacă'ntr'însa 
stă odorul cel de drac împeliţat! 

La o vreme, iacă şi păţitul nostru la curte. 

— Da ce-i, bădi? 

— Că ce să fie, Măria-Ta? la m'am tâmplat şi eu o ţâr 
de doitor... 

— Elei! Că doar nu-i fi vrând s'o faci nefăcuta?! 

— Ba, să fie cu iertare, da! 

— Haida dară, repede-repede! — 

Şi când întră el în iatacul fetei singur, ca un doitor ce 
se găsia, atunci se răspunde glasul Celui-din-fată, al diavolu- 
lui: — Venit-ai, frate? — 

— Venit! 

Bine! Dar nici că să te mai ţii de-acuma după mine! 
M'ai slujit, te-am slujit, între noi totu-i sfârşit! Si-oriunde m'oi 
fi ducând, să nu te mai pască-un gând de-a mai veni după mine! 

— Fie! Bine! Și prea bine! — 

Şi dus a fost Ducă-se-pe-pustii . . . 


Da'mpăratul, de bucurie: — Dragu tatei, doftoraş, că 
ne-ai mântuit copchiluca!... — Şi dintr'una "'ntr'alta, — vorba 


ceea: Dă-i cu cinstea, să piară ruşinea! Dragu tatei încoace, 
dragu tati 'ncolo, ba mai şi dragu fetei pe dincolo... Se po- 
meneşte el ginere de împărat! Dreptul lui, ce să-i zici? Şi îm- 
păraţii, — ce nu-s în stare?.. 


Dară iară şiarămn ţară: Că altă fată de împărat, din altă 
“mpărăţie — Dumnezeu să ne ţie — o 'ntrat dracu 'ntr'însa! Ştie 
el, Aghiuță, cum şi unde să se bage! Că fata de care se leagă 
dracul, fată să fie-odată, nu o proastă de-ale noastre, dela 
furcă şi lopată! 

Şi-i trimete carte împăratul cela, cu cealaltă bolnăvioară, 
la aista, socrul doftorului — cum s'ar zice: — Tare, te poftesc, 
sloboade-l pân' la noi pe doitoraşul Măriei-Tale. Câte-am cer- 
cat, da de leac nu i-am dat. Si cât sodom de ţară oblăduesc, 
doftor ca al dumitale nu găsesc. Şi fă bine şi-l sloboads! — 

Vine împăratul la ginere-su: — lga ce ne-o picat! Te-i 
duce, dragul tatei, că-i rău bolnavă fata vecinului nostru... — 

Da el, cu gura: — Nu și nu! Că nu mă duc! Că nu-mi 
„ mai bateţi capul! Că nici n'o mai am iarba cea de leac. Şi destul 
c'am tămăduit-o pe una!... — Sin ruptul capului: nu şi nu! 


Atunci împăratul, tatu fetei celei se cheamă bolnave, le 
repede scrisoare cu înverșunare: — Nu vreţi, voi la noi, venim 
noi la voi! Da cu oaste şi urdie! Fie ce-a fi să fie! Să vedem. 
care pe care! Cine leac pentru cine are! Şi vai de mama-voas- 
tră ce-ţi păţi, când cu oaste vom sosi! — 


Nu mai are 'ncotro, ginerică al nostru, şi hai la ceea 'mpă- 
răţie, Dumnezeu să ne ţie, că cuvântul din poveste, maică, 
maică nu mai este... 


Când a întrat în iatacul bolnavei, diavolul s'o răstit odată: 
-— Cum de-ai mai venit? 

— Nam venit cum ai gândit — se smereşte ista — fără 
numai am venit să-ţi spun că tot mi-am scos muierea din 
groapă!... 

__ — Rău! Rău ai făcut! — ţipă diavolul şi-odată fiuuu? 
țiuind şi vâiâind se aruncă pe hornul casei drept în sus... Şi 
dus a îost Ducă-s'ar-pe pustii... 


74 Şi fata, sănătoasă tun! Şi buuun! Şi iară pace ţară! 
Şi muierea omuşorului celuia care se cheamă că era doftor aşa 
mare, cât îi hău' şi părău' să mai iasă din cea gropană!... 


Leca Morariu 


X GIRD Fa 


Populare 
Lucru, maică, ce-oi lucra, Auzit-am, auzit 
De urit doar oi scăpa; Dunărea că Sa oprit — 


S'or opri apele toate, 

Doru' mândrei, nu se poate!... 

Dela Jeana Bujeniţă din Ostriţa, 
jud. Cernăuţi 

auzite de Octavia Lupu-Morariu 


Că urâtu' nu-i pe-o zi, 
Da-i urât cât oi trăi, 
Și urâtu' nu-i pe-o noapte, 
Da-i urât până la moarte! 

Christoph Martin Wieland despre amor la Elini 
Fragment din romanul „Geschichte des figathon”") 


În general, e fapt de mult stabilit că noţiunile Elinilor în 
ce priveşte amorul erau cu totul altele decât ale Europenilor de 
ustăzi. Ca toate popoarele civilizate, dânşii cinstiau prietenia 
conjugală; dar de această romantică pasiune, proslăvită prin- 
tr'un întreg şir de romancieri, din Spania, Italia, Franţa şi 
Anglia, ca virtute eroică, dânşii ştiau tot atât de puţin ca şi de 
acea lacrimogen-romantică, fantastică născocire a creerilor 
unor mai noi scribi feminini, cari au subtilizat amorul încă mai 
presus de ideile vremilor cavalerești, zugrăvindu-ne în maldăre 
de volume, un amor ce se hrănește din contemplare tăcută. din 
suspine şi lacrimi, fiind mereu nefericit şi, chiar şi fără urmă 
de speranţă, mereu egal de statornic. De o dragoste aşa de 
anostă, aşa de nebărbătească, contrastând atât de ridicol cu 
eroismul cu care vor s'o împreune, nu ştia nimic această na- 
țiune spirituală, din a cărei imaginaţie frumoasă şi veselă ră- 
sărise zeița amorului, grațiile şi atâţia alţi zei ai bucuriei. Ei 
stiau numai de amorul care te face fericit; sau (ca s'o spunem 
mai just) acesta singur îl socoteau,cu anumite îngrădiri, cuviin- 
cios şi nevinovat. Celalt, care pune stăpânire, cu toate simpto- 
mele unui îebril paroxism, pe întreg sufletul, era în ochii lor 
una din patimile cele mai primejdioase, duşmană virtuţii, tul- 
burătoare rânduielii casnice, mamă a celor mai funeste excese 
şi a viciilor celor mai scârbavnice. Puţine pilde de acestea 
căsim în istoria lor, iar în teatrul lor tragic, asemenea pilde le 
vedem descrise în culori ce trebuiau să trezească obştească 
scârbă; precum dimpotrivă, comedia lor nu cunoaşte alt amor 
decât instinctul firesc, pe care gustul, prilejul şi întâmplarea 
l-au menit pentru un anumit obiect, care, înfrumusețat de grații 
şi nu arareori şi de muze, are drept scop plăcerea, nu vrea să 
fie nici mai bun nici mai sublim de cum este, şi, luat în între- 
gime, încă tot li se părea a fi mai puţin dăunător decât acel 
tragic fel de a iubi, care, aprins mai vârtos de îacla furiilor 
decât a zeului dragostei, părea a îi mai curând efectul răshu- 
nării umei divinităţi mânioase decât a fi asemenea acestei dulci 
înşelări, pe care ei (ca şi somnul şi darurile lui Bacchus) le 
priviau ca dar al firii binefăcătoare, pentru a ne îndulci greul 
vieţii si a ne înviora întru lucrările ei. 

E] E] 
* 

*) Este „der erste und einzige Roman fiir den denkenden Kopi von 
k'assischem Geschmacke” (Lessing), roman psihologic, individualist, înfăți- 
şând evoluţia unui tânăr, contemporan al lui Pericle, dela idealismul fan- 
tastic şi sectar la un scepticism totuşi entuziast. Romanul e bogat în 
reilexiuni filosofice şi consideraţiuni generale; dintre acestea traducem 
aice un pasai din cele mai interesante, expunerea contrastului dintre îeno- 


menul şi concepţia amorului la Elini şi amorul romantic de origine 
medievală. 

În continuare, Wicland arată că până şi un Solon și un 
Socrate, — acesta prieten, admirator şi, după Plato, chiar elev 
al celebrei Aspasia — nu dispreţuiau amorul. Dar Socrate 
„distingea necesitatea de pasiune, opera naturii de opera fan- 
taz'ei. El ne recomandă să ne ferim de aceasta... iar pentru 
satisiacerea celei dintâi recomanda (după cum relatează Xeno- 
phon) un aşa fel de amor, în care sufletul să ia parte cât mai 
puțin — sfat, care ce-i drept, este susceptibil de restricțiuni, 
dar totuşi se întemeiază pe experienţa generală că amorul, care 
pune stăpânire pe suflet, îi răpeşte îndeosebi orice stăpânire 
de sine, făcându-l incapabil de toate sforţările nobile”. 

Este deci amorul sentimental, tipul Werther, pe care men- 
talitatea elină îl detestă — şi deaceea îl vedem apoi pe Lessing, 
discipol al anticităţii eline, desaprobând energic celebrul, fai- 
mosul roman-confesiune al junelui (ihoethe, desaprobare pe 


care şi-o motivează tot cu „sănătoasa” concepţie elină. 


Victor Morariu 


Hm Herd, am kalten,,.. 


Mit krisiallnen schânen Blumen 
Hiill+ der Frost die Scheiben ein, 
Und im ganzen weitem Hause 

Bin ich eisam und allein. 


Wăr' ein Feuer nur im Otten, 
Schien es mir, Wir sein zu 2weit, 
Und des Lebens hkharte Leiden 
Sânken in Vergessenheit. 


Wir verstiinden unsre Note. 
Funke es — und Asche ich, 
Drachenmărchen mir erzăhlend, 
Kânnt' es gruseln muchen mich. 


Miihksam kriecht der Zeiger vorwăr!s, 
Wenn dich Tribsal drickt und Graus, 
Wie ein Toter dir zur Seite, 
Ist der kalte Herd im Haus. 


dl, 


Laut im Rauchiang braust der Sturm- 
wind 
Und sein Wiiten lăsst nicht nach, 


de AL. Vlahuţă 


Klirrend hort man niederfallen 
Zapten von des Hauses Dach. 


Grausig klappern diirre ste 

Wie die Knochen von Freund Hein, 
Und des Windes wilde Stăsse 
Werten fast die Tiiren ein. 


Mond un Sterne sind verschleiert 
Von den Nebeln kalter Nachi, 

Und der Frost lăsst dich vernehmen, 
Wie im Dachgeriist es kracki. 


Ach, es wăre mir gedeihlich, 
Wenn in solche Winterspein, 
Mir Gedanken und Gefiihle 
In Erstarrung schliefen ein. 


KonnP ich der Gedanken Biirde 
Schiitteln ab von meinem Geist! 
Konnt' ich eine Mote sehen 
Wie sie um die Kerze kreist! 


Două-Mai, 3 Aug. 1939 — 
Trad. de Artur Bosch 

Multe și mărunte... 


Despre Neculai Nanu. — În legătură cu interesantele articole ale 
d-lui N. Steteu despre Neculai Nanu vă dau aceste ştiri: 1. D-l Gh. Ungu- 
reanu mi-a arătat zilele trecute un afestar al profesorului Dimitrie Nanu 
de la shoala comună din Târgul Pietrii în anii 1837 şi 1838, dat lui Gheor- 
g&hie loan fiiul preoiului loan Țurcă din satul Săvinestii, ţinutul Neamţului. 
„— Acest Dimitrie Nanu tr>bue să fie un frate mai mare al lui Neculai 
Nanu, care a aiutat la învăţătură pe fratele mai mic, și deaceea i se dă 
locul şederii in Piatră şi nu la locul unde a fost născut. 2. Într'o broșură 
tipărită la laşi (1861): Faimoasa hotărăre a majorităței Curţei Apelative 
din laşi, privitoare la procesul lui Alecu Balş cu creditorii răposatului său 
fiu Costică Balş (ucis în duel din cauza soţiei sale, frumoasa Nataliţa, 
îiica lui Vodă Grigore Ghica), în sama moşiei Broşteni pe 1855 este tre- 
cută suma de 560 lei, pensia d-sale Efrosina Nanu pe 7 luni până la 1 lunie 
1855. Această Efrosină este văduva lui Neculai Nanu,care a locuit în Piatră. 

G. T. Kirileanu 


Pentru lămurirea „Luceaiărului”. — E vorba de cele trei strofe, în 
care Stăpânul lumilor, ca să-l abată pe Hyperion dela rugăciunea de a-l 
schimba în fiinţă muritoare, îi face aşazicând alte oferte: 


Vrei să dau glas acelei guri, Vrei poate'n faptă să arăţi 
Ca dup'a ei cântare Dreptate şi tărie? 

Să Se ia munţii cu păduri Ți-aş da pământul în bucăţi 
Şi insulele'n mare? Să-l faci împărăție. 


Îţi dau catarg lângă catarg 
Oştiri spre a străbate 
Pământum lung şi maream larg, 
Dar moartea, nu se poate. 


În strofa a doua şi a treia, „oferta” îl priveşte pe Hyperion însuşi; 
dar este la fel şi în strofa întâia? Poate fi „acelei guri” gura lui Hyperion? 
(cum a înțeles-o de pildă d. Georg Drozdowski în recenta sa traducere 
—- una din cele mai merituoase). 

Textul se împotriveşte interpretării acesteia; nu credem că „acelei 
guri” să fie un fel de expedient inetric pentru „gurii tale”, când poetul 
putea să-şi permită licenţa „a talei guri” sau, mai simplu, să zică „acestei 
guri”. Ne pare limpede că Domnul are în vedere gura ei, a iubitei, pe care 
astfel e dispus s'o înalțe mai presus de fire, s'o aşeze alături de Hyperion, 
s'o îacă un fel de stăpână, regină a lumii, ca Maria din „Sărmanul Dionis”, 
căreia Dan îi atârnă îm păr pământul, transformat în mărgăritar, sau ca 
iubita, pe care Alecsandri, în „Vis de poet” o întreabă: 


Vrei s'anini pe îrunte-ţi mărgăritărele, 
Salbe înşirate pe raze de stele? 
Vrei tu la picioare-ţi lumea s'o închin? 
Vrei să îii regină cerului senin? 

— imagine pe care Eminescu o parafrazează în strofa a doua din cele 
trei, închinate lui Alecsandri, în „Epigonii”, încheind: 


EI îi pune pe-a ei frunte mândru diadem de stele, 
O aşează tron de aur să domnească lumi rebele 
Şi iubind-o fără margini, scrie Visul de poet 


— imagine care deci îl preocupa intens, încât putem s'o presupunem 
prezentă şi aice, în „Luceaiărul”. 
De altcum, chiar aceste trei stroie lipsesc în ediţia Maiorescu ca 
şim cele două ediţii Ibrăileanu. 
Poetul ie-a suprimat — şi cu drept cuvânt. 
V.M. 


E] * 
* 


Despre tatăl lui Odobescu. — Stire despre „lon Odobescu, 1793— 
1857. tatal lui Alexandru”, pe care ne-o dă chiar un Grigori Alexandrescu, 
în corespondenţa sa cu lon Ghica, deci în scrisoarea datată 28 Oct. (1858), 
unde (vezi „Convorbiri literare” XLVII 1913, 186) cetim: „Ştii că generalul 
Odobescu a murit, dar ceea ce nu ştii, poate, este că a murit atât de sărac, 
încât a trebuit să-l îngroape cu cheltuiala municipalităţii, si parastasul 
ce i s'a făcut acum s'a plătit din lefile ofiterilor. Bietul mort abia a 
lăsat vreo 5000” +. 


* * 
* 


Filologie compilată. —. ... şi deci cam fără suportul propriei cercetări 
convinse — la Al. Rosetti, Istoria limbii române | 1938. Dovadă drastică 
peniru această şubrezenie: că „poteo e atestat și explică în mod mulţu- 
mitor (sic) forma din dacoromână” (129) — adecă poteo l-ar fi explicând 
pe eniematicul arhaic ai regional-actual pociu. Ei bine, hotărît nu! Rezul- 
tatul lui poteo = potio nu putea îi decât poțu (formă neatestată şi, pro- 
babil, inexistentă) precum *Yexcotio a dat scoțu Psalt. Şch. 302. Dacă pociu 
ar deriva din potio, atunci — „uită” d. Rosetti — coniunctivul' lui trebuia 
să fie să poață, ceea ce nu e cazul, cf. paralele ca: pociu, Palia dela Orăştie 
(ediţ. 1925) pag. 71, 72, 78, 128, sau Coresi, Evanghelie cu învățătură (ed. 
1014) pag. 16, 73. 244, 253. 414 — dar să poată aceeaşi Palie 72 (pers. a 
3-a sing.) şi 139 (p. 3 plur.) şi acelas Coresi (ed. 1914) 349 (p. 3 sg.) etc. 
Alte exemplificări la Leca Morariu. Morfologia verbului predicativ român 
(1/1, 1925, 27 şi 1l/2 1928, 24 — iar indicaţii pentru necădere în aberaţia 
d-lui Rosetti, la acelaş L. M., Mori. verb. pred. rom, Il/1 22—23. 

Alte gratuităţi la acelaş Rosetti: „În toate timpurile, Dobrogea... a 
fost cheia stepei româneşti: cine stăpâneşte Dobrogea poate controla Du- 
nărea şi hinterlandul ei” (33). — Analozizările deştinga, ucigu, ar îi datând 
„din secolul al XVI-lea” (128). Dovezi! — Forma cantas a fost înlocuită 
„cu cantis” (129). Etc. 

Leca Morariu 

Dialectologia Universităţii Cernăuţene. — Întrun raport al d-lui 
Sextil Puşcariu (vezi Sever Pop, Memoriu de titluri, lucrări şi activitate 
1939, 29) suntem uluiţi de sfidarea că studenţii Clujeni ar avea „in materie 
de dialectologie o pregătire superioară studenţilor dela alte Universităţi”! 
Ei bine, nu! lată d. p. căn dialectologia istro-română Universitatea Cer- 
năuţeană e covârșitor superioară celei dela Clui! Am mai arătat-o cum — 
vezi articolul Program cu ochi şi cu sprincene! în „Făt-Frumos” 1937, 167! 
Mica mare deosebire, sub acest raport, între Cluj şi Cernăuţi e doar că 
pe când la Cernăuţi temeinicele studii de filologie vivantă, cu descindere 
în teren, s'au făcut cu jertia personală a celor 3 inşi exploratori ai Istro- 
Românilor, — pe atunci oficiala filologie Clujeană, sub ilustre firme (ca: 
Muzeul limbii române, Dicţionarul Academiei Române, Atlasul linguistic) 
cade în sarcina „bugetelor”... L.M. 


* Li 
x 


f Mathias Friedwagner. — La 5 April s'a stins, în locul său natal 
Dornwald lângă Gallspach (Austria) în vârstă de 80 de ani, Mr. Mathias 
Friedwagner,îost romantist al Universităţii din Cernăuţi, filoromân nu numai 
prin specialitate şi prin urmare culegător al cântului popular românesc 
bucovinean nu numai din însărcinare oficială, ci ca unul care, „trimes din 
Austria sa la Cernăuţi nu ca să pretțuiască, să admire şi, îndată, să şi 
iubească pe Români în ce au mai bun din ființa lor”, „a dat în Bucovina 
de un popor deştept şi subțire”, „şi astfel multe i-au plăcut la noi, între 
care fireşte si arta populară, dar mai ales, după ce a învăţat repede, limba, 
cântecu! nostru” (W. lorga în „Neamul românesc” din 8 Mai a. c.). L-am 
cunoscut în anii studenţiei mele (1901—1904) la cursurile: Sintaxă com- 
parativă a limbilor romanice, introducere în studiul limbii italiene, lectura 
si explicarea lui Emile de Rousseau, gramatică spaniolă, introducere 
în studiul comparativ al filologiei romanice, fonetică franceză şi poeme 
alese ale trubadurilor. La 1904, bătrânul I. G. Sbiera având concediu de 
boală, Friedwagner l-a suplinit, făcându-ne un curs asupra elementelor 
latine ale limbii române in desvoltarea ei istorică — curs care ne dădea 
în sfârşit ceea ce veteranul titular al catedrei nu era în stare să ne dea: 
filologie sistematică, metodică, 

“Nu îascina nici ca personalitate ştiinţifică nici ca dascăl; nu era 
elanul şi temperamentul pe care-l admiram bunăoară la filosoful Richard 
Wahle. Dar era o căldură comunicativă şi un fel de frumoasă modestie, 
cu care el, profesorul, primia cu drag dela noi auzitorii informaţiuni şi 
chiar rectificări şi obiecţiuni, când era vorba de limba românească. Ne 
părea oarecum straniu că la început nu-l putea articula pe 6, încât pro- 
nunţă de pildă cnt (când), suprimând vocala. Căuta cu sete orice prilei 
unde putea să auwdă graiu românesc şi-l văd şi acum, la cutare şezătoare 
sau conferință, cu mâna dusă la ureche, ca să nu-i scape nici o silabă, 
nici o nuanţă. 

Friedwagner vădia un filoromânismn pronunțat, culminând în acea 
îndrăzneață manifestare, neuitată pentru cine a auzit-o aievea, la cutare 


„comers” al „Junimii” când el, în calitatea sa oficială de Rector Magnific 
al Almei Mater Francisco-losefine, ne spunea nouă tinerilor români, ior- 
ghişti, deci iredentişti, cam aşa: „Und wenn man Ihnen sagt, sie schielen 
nach Rumănien hiniiber, so kânnen sie ruhig erwidern: Wir schielen nicht, 
wir schauen!” Pe româneşte: „Şi dacă vi se spune că trageţi cu ochiul 
spre România, puteţi să răspundeţi linistiţi: nu tragem cu ochiul, ci pri- 
vim!” Delirante aplause au acoperit — fireşte — asemenea declaraţie a 
Rectorului german şi austriac... 

O inițiativă a ministerului instrucţiunii din Viena, l-a pus pe acest 
filoromân în fruntea vastei opere de colecţionare a cântecului popular din 
Bucovina, a cântecului în întregimea sa, text şi muzică. Avea la dispoziţie 
un întreg alai de colaboratori, între cari cel mai important era veteranul 
Alex. Voevidca dela Suceava. Colabora de pildă şi profesorul Vasile Bur- 
duhos dela Suceava cu cântece prinse pe fonograf. Intervenind răsboiul, 
nu i-a fost dat lui Friedwagner să-şi vadă colecţia tipărită. N'a dezarmat 
însă, ci a stăruit din nou după răsboiu, obţinând patronaiul M. Sale Regelui 
Carol II, care a pus la dispoziţie fondurile pentru tipărire. Sa stâns în 
preaima acestei isbândiri a strădaniilor sale. căci, încă din Faur a. c., d. 
|. E. Torouţiu, fostul său lector de limba română la Frankfurt am Main, 
cu care era în corespondenţă permanentă, avea volumul în pagini de co- 
rectură, pentru a prinde timpul necesar ca să facă o comunicare la Aca- 
demie în fața Suveranului. D-l Torouţiu ne informează că data comunicării 
va fi între 20 Mai—5 lunie. 

În sedinta din 19 April l-a comemorat, C. Rădulescu-Motru, Preşe- 
dintele Academiei. Ne asociem şi noi la comemorarea aceluia care, de pe 
patul de moarte, îi trimitea d-lui Torouţiu, prin fiică-sa, d-na lrmingard 
von Frauendorfer, acest impresionant salut de bun-rămas: „Leben Sie 
wohl! Es lebe der Kânig, es lebe Rumănien!” 

Victor Morariu 

